EUROPOS PARLAMENTO IR TARYBOS REGLAMENTO (ES) NR. 648/2012 IR LIETUVOS RESPUBLIKOS ATSISKAITYMŲ BAIGTINUMO MOKĖJIMO IR VERTYBINIŲ POPIERIŲ ATSISKAITYMO SISTEMOSE ĮSTATYMO NR. IX-1597 9 STRAIPSNIO IR PRIEDO PAKEITIMO ĮSTATYMO PROJEKTO

ATITIKTIES LENTELĖ

2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų	Lietuvos Respublikos atsiskaitymų baigtinumo mokėjimo ir vertybinių popierių atsiskaitymo sistemose įstatymo Nr. IX-1597 9 straipsnio ir priedo pakeitimo įstatymo projektas	Reglamento (įgyvendinimo) lygis
87 straipsnis. Direktyvos 98/26/EB pakeitimas 1) Direktyvos 98/26/EB 9 straipsnio 1 dalyje įterpiama ši pastraipa: „Jeigu vienas sistemos operatorius kitam sistemos operatoriui suteikia garantinį įkaitą, susijusį su sąveikos sistema, įkaitą suteikiančio sistemos operatoriaus teisėms į tą garantinį įkaitą neturi įtakos įkaitą gavusio sistemos operatoriaus atžvilgiu pradėta bankroto procedūra.“ 2) Valstybės narės ne vėliau kaip 2014 m. rugpjūčio 17 d. priima ir viešai paskelbia įstatymus ir kitus teisės aktus, būtinus 1 punkto nuostatoms įgyvendinti. Jos nedelsdamos apie tai praneša Komisijai. Valstybės narės, patvirtindamos tas priemones, daro jose nuorodą į Direktyvą 98/26/EB arba daro tokią nuorodą tas priemones oficialiai skelbiant. Nuorodos darymo tvarką nustato valstybės narės.	1 straipsnis. 1 straipsnio papildymas 2 dalimi 1.Papildyti 9 straipsnį nauja 2 dalimi: „2. Jeigu vienas sistemos operatorius kitam sistemos operatoriui pateikia įkaitą, susijusį su sąveikaujančia sistema, įkaitą pateikiančio sistemos operatoriaus teisėms į tą įkaitą neturi įtakos įkaitą gavusio sistemos operatoriaus atžvilgiu pradėtas bankroto procesas.“ 2. Buvusias 9 straipsnio 2 ir 3 dalis laikyti atitinkamai 3 ir 4 dalimis. 2 straipsnis. Įstatymo priedo pakeitimas. Pakeisti įstatymo priedą ir jį išdėstyti taip: „Lietuvos Respublikos atsiskaitymų baigtinumo mokėjimo ir vertybinių popierių atsiskaitymo sistemose įstatymo priedas ĮGYVENDINAMAS EUROPOS SĄJUNGOS TEISĖS AKTAS 1998 m. gegužės 19 d. Europos Parlamento ir Tarybos direktyva 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose (OL 2004 m. specialusis leidimas, 6 skyrius, 3 tomas, p. 107) su paskutiniais pakeitimais, padarytais 2010 m. lapkričio 24 d. Europos Parlamento ir Tarybos direktyva 2010/78/ES (OL 2010 L 331, p. 120) 2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL 2012 L 201, p. 1).“	Visiškas